CELEX: 32014R0168
Language: mt
Date: 2014-02-21 00:00:00
Title: Regolament ta’ Implimentazzjoni tal-Kummissjoni (UE) Nru 168/2014 tal- 21 ta’ Frar 2014 li jemenda r-Regolament (KE) Nru 555/2008 rigward ir-rappurtar u l-evalwazzjoni tal-programmi ta’ appoġġ tal-Istati Membri

22.2.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 54/14
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 168/2014
      tal-21 ta’ Frar 2014
      li jemenda r-Regolament (KE) Nru 555/2008 rigward ir-rappurtar u l-evalwazzjoni tal-programmi ta’ appoġġ tal-Istati Membri
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 54(c) tiegħu,
      Billi:
      
                  (1)
               
               
                  L-Artikolu 35 tar- Regolament tal-Kummissjoni (KE) Nru 555/2008 (2) jistipula regoli dettaljati għall-implimentazzjoni tal-Artikolu 188a(5) u (6) tar-Regolament tal-Kunsill (KE) Nru 1234/2007 (3) dwar ir-rapportar u l-evalwazzjoni tal-programmi ta’ appoġġ tal-Istati Membri fis-settur tal-inbid. Ir-Regolament (KE) Nru 1234/2007 ġie revokat u ħadlu postu r-Regolament (UE) Nru 1308/2013 b’effett mill-1 ta’ Jannar 2014.
               
            
                  (2)
               
               
                  Ir-Regolament (UE) Nru 1308/2013 ma jinkludix dispożizzjoni dwar ir-rappurtar u l-evalwazzjoni tal-programmi ta’ appoġġ tal-Istati Membri, kif previst fl-Artikolu 188a(5) u (6) tar-Regolament (KE) Nru 1234/2007, iżda jagħti s-setgħa lill-Kummissjoni li tadotta miżuri f’dan ir-rigward permezz ta’ atti ta’ implimentazzjoni. Għalhekk, jinħtieġ li jiġi adattat l-Artikolu 35 tar-Regolament (KE) Nru 555/2008.
               
            
                  (3)
               
               
                  Għalhekk, ir-Regolament (KE) Nru 555/2008 għandu jiġi emendat skont dan.
               
            
                  (4)
               
               
                  Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      L-Artikolu 35 tar-Regolament (KE) Nru 555/2008 huwa emendat kif ġej:
      
                  (1)
               
               
                  Il-paragrafu 1 huwa sostitwit b’dan li ġej:
                  “1.   Sal-1 ta’ Marzu ta’ kull sena, l-Istati Membri għandhom jibagħtu lill-Kummissjoni rapport dwar l-implimentazzjoni tal-miżuri previsti fil-programmi ta’ appoġġ tagħhom imsemmija fit-Taqsima 4 tal-Kapitolu II tat-Titolu I tal-Parti II tar-Regolament (UE) Nru 1308/2013 tal-Parlament Ewropew u tal-Kunsill (*) matul is-sena finanzjarja ta’ qabel.
                  Dawk ir-rapporti għandhom jelenkaw u jiddeskrivu l-miżuri li għalihom ingħatat l-għajnuna tal-Unjoni fil-programmi ta’ appoġġ.
                  Dawk ir-rapporti għandhom jiġu ppreżentati mill-Istati Membri lill-Kummissjoni fil-formola stipulata fl-Annessi V u VI ta’ dan ir-Regolament. L-informazzjoni li hemm fit-tabelli rilevanti għandha tirreferi għal kull sena fir-rigward tal-miżuri tal-programm ta’ appoġġ:
                  
                              (a)
                           
                           
                              dikjarazzjoni tal-infiq, skont is-sena finanzjarja, li diġà ġġarrab fil-perjodu ta’ programmar; dan l-infiq fl-ebda każ ma għandu jaqbeż il-limitu baġitarju għall-Istat Membru kif stabbilit fl-Anness VI tar-Regolament (UE) Nru 1308/2013;
                           
                        
                              (b)
                           
                           
                              il-previżjonijiet għas-snin finanzjarji sussegwenti sa tmiem il-perjodu ppjanat tal-implimentazzjoni tal-programm ta’ appoġġ, sal-limitu baġitarju tal-Istat Membru kif stabbilit fl-Anness VI tar-Regolament (UE) Nru 1308/2013 u b’koerenza mas-sottomissjoni l-aktar aġġornata mibgħuta skont l-Artikolu 3 ta’ dan ir-Regolament.
                           
                        
                     (*)  Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).”"
						
               
            
                  (2)
               
               
                  Il-paragrafu 4 huwa sostitwit b’dan li ġej:
                  “4.   Sal-1 ta’ Marzu 2014 u, għal darba oħra, sal-1 ta’ Marzu 2017, l-Istati Membri għandhom jippreżentaw lill-Kummissjoni evalwazzjoni tal-ispejjeż u l-benefiċċji tal-programmi ta’ appoġġ kif ukoll indikazzjoni ta’ kif tista’ titjieb l-effiċjenza tagħhom.
                  Dawk l-evalwazzjonijiet għandhom jiġu ppreżentati mill-Istati Membri lill-Kummissjoni fil-formola stipulata fl-Annessi V u VI. Barra minn hekk, għandhom jiddaħħlu l-punti li ġejjin fil-konklużjonijiet:
                  
                              —
                           
                           
                              :
                           
                           
                              C1
                           
                           
                              :
                           
                           
                              Evalwazzjoni tal-ispejjeż u tal-benefiċċji tal-programm ta’ appoġġ;
                           
                        
                              —
                           
                           
                              :
                           
                           
                              C2
                           
                           
                              :
                           
                           
                              Modi biex tiżdied l-effiċjenza tal-programm ta’ appoġġ.”
                           
                        
            Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-21 ta’ Frar 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 347, 20.12.2013, p. 671.
      
         (2)  Ir-Regolament tal-Kummissjoni (KE) Nru 555/2008 tas-27 ta’ Ġunju 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 479/2008 dwar l-organizzazzjoni komuni tas-suq tal-inbid fir-rigward ta’ programmi ta’ appoġġ, kummerċ ma’ pajjiżi terzi, potenzjal tal-produzzjoni u kontrolli fis-settur tal-inbid (ĠU L 170, 30.6.2008, p. 1).
      
         (3)  Ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (ĠU L 299, 16.11.2007, p. 1).